UDATE: 19.00 Georgiana Alondra, fata care a disparut de acasa, a fost gasita la cateva ore dupa ce a aparut stirea in presa locala, in Statia CFR Vaslui. A fost recunoscuta de un cetatean, dupa fotografiile aparute. Fata statea pe o banca si avea privirea pierduta. Cetateanul a anuntat politia si acum fata este in custodia anchetatorilor, care incearca sa inteleaga ce a determinat-o sa fuga de acasa. Vom reveni cu detalii, in curand.

UPDATE: Un vasluian ofera Georgianei un sejur la mare

Georgiana Alondra are, de putin timp, un motiv în plus sã se întoarcã acasã, lângã cei dragi. Un vasluian cu suflet mare, care s-a recomandat Bogdan, a sunat la redactie si a promis cã îi va plãti fetei un sejur la mare. Astfel, Georgiana se poate întoarce acasã pentru a putea intra în legãturã cu Bogdan si sã-si vadã visul împlinit.

STRIGAT DE AJUTOR … E mesajul disperat al unei mame care-și caută, de două zile copilul dispărut de acasă. Bilețelul lăsat în ușa locuinței de către tânăra de 17 ani a pus pe jar toată familia. Fata a lăsat scris că viața ei nu mai are rost și îi roagă să o ierte. Acum, familia disperată, cere ajutorul tuturor celor care au văzut-o și care pot ajuta ca Georgiana Alondra Livinț să fie găsită și să se întoarcă în sânul familiei. În prezent, aceasta este căutată și de polițiști. Se pare că supărarea fetei a plecat de la faptul că familia nu a avut posibiltăți materiale să o poată trimite la mare. A văzut, pe facebook, poze cu o colegă plecată pe liitoral și, se pare că acest lucru a determinat-o să ia o decizie atât de drastică. Fata spunea că acea colegă abia a reușit să treacă clasa iar ea a terminat clasa a XI-a cu media generală 9.85

O femeie din Vaslui cere ajutorul tuturor pentru a o ajuta să-și găsească copila dispărută de două zile de acasă. Georgiana Alondra Livinț a plecat joi de acasă și de atunci nimeni nu mai știe nimic de ea. I-a spus surorei ei că a fost invitată la un suc de o colegă, de ziua acesteia. Înainte de pleca de acasă, Alondra a scris câteva rânduri de adio pe o bucată de hârtie și a lăsat bilețelul în ușă. „Am descoperit că nu a luat nici cheia. După ce am citit biletul, am sunat-o dar nu a răspuns. I-am trimis un mesaj și am încercat că o conving să vină acasă. Voia să meargă la mare și i-am explicat că nu sunt bani”, a povestit Monica Onofrei, sora Alondrei. Fata a terminat clasa a XI-a cu media generală 9.85. Pe facebook a văzut câteva fotografii ale colegelor făcute pe malul mării. Acest lucru se pare că a întristat-o foarte tare și chiar îi spunea surorii că acele fete abia au reușit să treacă clasa dar acum se distrează pe litoral. Acesta, cred rudele, este motivul care a determinat-o pe Georgiana Alondra să plece de acasă și să scrie un asemenea bilet. Acum sora ei o roagă frumos să vină acasă, să poată sta de vorbă și să încerce să găsescă o soluție la ceea ce o frământă pe elevă.”Georgiana vino acasă! Te rog! Gândesște-te la mine. Vino să vorbim. Gândește-te la copilul pe care-l port în burtă și care, sunt sigură, fetiță. Așa cum îți dorești și tu. Te rog vino acasă! Am nevoie de tine!”, este mesajul transmis de sora Alondrei.

Mama Georgianei Alondra transmite un mesaj fetei dispărute

„Vă rog ajutați-mă să-mi găsesc copilul teafăr și nevătămat”. Acesta este mesajul pe care-l transmite mama Georgianei tutror celor care pot ajuta la găsirea fetei. Cine a văzut-o sau știe unde se află, este rugat să anunțe poliția la numărul de urgență 112. „Am găsit biletul din care rezulta că e ultimul ei gest din cauză că nu am avut bani să o pot trimite la mare. Sunt o mamă disperată și vreau să o găsesc. Vreau să vină acasă. Georgiana! Mama nu mai poate să mai lupte Vreau să te văd. Indiferent ce greșeli faci, ești copilul meu și mama te iartă. Promit că am să te trimit și la mare. Punem bani mână de la mână și te trimitem și la mare. Înțelege că vrem să te ajutăm. Spune-mi unde ești și venim să te luăm”, e mesajul disperat al mamei Georgianei Alondra. Tot ea povestește că știa de faptul că fata ei dorește foarte mult să meargă la mare dar nu a crezut că lipsa posibilităților materiale o vor afecta atât de mult.

Iata biletul fetei de adio:

